Den 2. juni deltok hun i Grand Prix Gliwice i Polen, og satte der norsk rekord på 400 meter hekk med 55,15 sekunder. I Diamond League 2019 kom hun på femteplass på 400 meter hekk under Bislett Games og sjetteplass i Athletissima i Sveits. I juli deltok hun i Sommeruniversiaden 2019 i Napoli i Italia, og fikk der bronse, bak hhv. Ayomide Folorunso og Zeney Van Der Walt. Hun deltok i NM i friidrett 2019, og vant der 400 meter hekk med ny mesterskapsrekord på 56,07 sekunder. Hun vant også 400 meter, for tredje år på rad.